
REFERAT DE APROBARE
- pentru proiectul de hotărâre privind aprobarea închirierea prin licitație publică a terenurilor ce aparțin domeniului public al Municipiului Marghita, în vederea amplasării de panouri publicitare și respectiv a documentației de atribuire 
Am inițiat acest proiect de hotărâre în vederea atragerii de venituri la bugetul local și asigurării condiţiilor pentru un cadru legal, dar șiîn scopul administrării eficiente a domeniului public aparținând Municipiului Marghita, drept pentru care se impune demararea procedurii pentru organizarea licitațiilor pentru atribuirea amplasamentelor în vederea implementării activității de publicitate.
Ținând cont de faptul că în țara noastră publicitatea este una dintre sectoarele de activitate cu cea mai mare dezvoltare, iar dintre formele de publicitate, cea stradală are un mare impact asupra consumatorilor, fapt pentru care consider că amplasarea de paouri publicitare pe domeniul public al municipiului Marghita în zona stradală este considerată ca fiind în beneficiul cetățenilor.
Art. 29 din Regulamentul privind organizarea și desfășurarea activității de publicitate, reclamă și afișaj în Municipiul Marghita, aprobat prin H.C.L. nr. 62/24.03.2022 în acord cu prevederile art. 12 din Legea nr. 185/2013, asigură cadrul legal care stă la baza exercitării activităţii de amplasare a mijloacelor de publicitate, conform cărora amplasamentele stabilite pentru așezarea panourilor publicitare vor fi scoase la licitație publică, iar euvin cu recomandarea ca modalitatea utilizată a procedurii privind atribuirea să fie închirierea, astfel cum este prevăzută de art. 333, alin. 1 și 5, din OUG nr. 57/2019 privind codul administrativ, cu modificările și completările ulterioare.
Totodată propun ca pentru închirierea locațiilor să se aplice ca preț de pornire al licitațiilor, taxa stabilită prin Hotărârile Consiliului Local de aprobare a taxelor utilizate penru administrarea domeniului public și privat al Municipiului Marghita.
Pentru a respecta și prevederileart. 334, alin. 1 și 2, coroborate cu prevederile art. 313 din OUG nr. 57/2019 privind codul administrativ, cu modificările și completările ulterioare, documentația de atribuire a contractelor de închiriere va trebui să conțină cel puțin următoarele elemente:
a) caietul de sarcini;
b) fișa de date a procedurii;
c) contractul – cadru conținând clauzele obligatorii;
d) formulare și modele de documente.

	Față de cele prezentate mai sus șipentru demararea procedurii de licitație publică în vederea închirierii suprafețelor de teren pentru amplasarea de panouri publicitare, este necesară adoptarea unei hotărâri prin care să se aprobe documentația de atribuire, drept pentru care supun spre analiză și aprobare Consiliului Local al Municipiului Marghita proiectul inițiat.

